วันอังคารที่ 23 มีนาคม 2564
ก.อุตฯ จับมือ Nedo โชว์ต้นแบบการจัดการซากรถยนต์ครบวงจร พร้อมดันไทยสู่ BCG โมเดลอย่างมีศักยภาพ
ก.อุตฯร่วมกับองค์การ NEDOโชว์บิ๊กโปรเจกต์ครั้งสำคัญของประเทศดันโครงการรีไซเคิลชิ้นส่วนรถยนต์เพื่อส่งเสริมการอนุรักษ์พลังงานและทรัพยากรธรรมชาติเน้นการบริหารจัดการซากรถยนต์อย่างมีประสิทธิภาพ ลดผลกระทบต่อสิ่งแวดล้อม มุ่งนำอุตฯไทยสู่ BCG โมเดลอย่างมีศักยภาพ
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่ารัฐบาลได้กำหนดแนวทางโมเดลเศรษฐกิจใหม่ที่เรียกว่า"BCG"หรือBio-Circular-Green Economy (เศรษฐกิจชีวภาพ-เศรษฐกิจหมุนเวียน-เศรษฐกิจสีเขียว)เป็นแนวทางหลักในการพัฒนายกระดับอุตสาหกรรมไทยให้สอดคล้องกับเป้าหมายการพัฒนาประเทศอย่างยั่งยืนซึ่งกระทรวงอุตสาหกรรมได้ให้ความสำคัญกับแนวทางดังกล่าวโดยสอดคล้องกับนโยบายส่งเสริมการใช้ยานยนต์ไฟฟ้า(Electric VehicleหรือEV)ที่มีการตั้งเป้าการผลิตยานยนต์ไฟฟ้าภายในปีพ.ศ.2573ไว้ที่30%ของการผลิตรถยนต์ในประเทศเพื่อเป้าหมายลดมลพิษสิ่งแวดล้อมได้อย่างมีประสิทธิภาพ
ทั้งนี้การนำยานยนต์ไฟฟ้ามาใช้อย่างเต็มรูปแบบสิ่งสำคัญที่กระทรวงอุตสาหกรรมต้องดำเนินการอย่างเป็นรูปธรรมควบคู่กันไปคือการคำนึงถึงการบริหารจัดการรถยนต์ที่หมดอายุใช้งานอย่างครบวงจรเพื่อลดผลกระทบสิ่งแวดล้อมซึ่งเป็นไปตามหลักเศรษฐกิจหมุนเวียน(Circular Economy)ด้วยการนำวัสดุชิ้นส่วนต่างๆกลับมาใช้ประโยชน์ให้มากที่สุดกระทรวงอุตสาหกรรมจึงได้ร่วมมือกับองค์การพัฒนาพลังงานใหม่และเทคโนโลยีอุตสาหกรรมแห่งประเทศญี่ปุ่น(NEDO)ดำเนินโครงการรีไซเคิลชิ้นส่วนรถยนต์เพื่อส่งเสริมการอนุรักษ์พลังงานและทรัพยากรธรรมชาติ(End of Life Vehicle)หรือELVโปรเจกต์เพื่อเป็นจุดเริ่มต้นในการขับเคลื่อนยุทธศาสตร์ของประเทศไปสู่BCGโมเดลอย่างมีศักยภาพและเกิดผลอย่างเป็นรูปธรรม
นายภานุวัฒน์ตริยางกูรศรีรองปลัดกระทรวงอุตสาหกรรมในฐานะประธานคณะทำงานศึกษาแนวทางการจัดการซากรถยนต์กระทรวงอุตสาหกรรมกล่าวเพิ่มเติมว่าจากสถิติจำนวนรถจำแนกตามอายุรถทั่วประเทศกรมการขนส่งทางบกณวันที่28กุมภาพันธ์2564ปัจจุบันประเทศไทยมีรถยนต์ที่มีอายุการใช้งานมากกว่า20ปีทุกประเภทรวมทั้งสิ้น5,688,384คันซึ่งภาครัฐให้ความสำคัญในเรื่องของการจัดการซากรถยนต์อย่างถูกวิธีกระทรวงฯโดยกรมโรงงานอุตสาหกรรม(กรอ.)การนิคมอุตสาหกรรมแห่งประเทศไทย(กนอ.)และNEDOจึงได้ร่วมกันผลักดันโครงการฯดังกล่าวโดยได้เริ่มดำเนินการมาตั้งแต่เดือนกุมภาพันธ์2562ซึ่งถือเป็นก้าวที่สำคัญของประเทศในการบริหารจัดการซากรถยนต์อย่างเป็นรูปธรรมและได้รับความร่วมมือจากบริษัทToyota Tsusho Corporationประเทศญี่ปุ่นในการแลกเปลี่ยนองค์ความรู้และเทคโนโลยีร่วมกันการสาธิตการนำเครื่องตัดซากรถยนต์มาใช้ที่โรงงานกรีนเมทัลส์(ประเทศไทย)ซึ่งถือเป็นการจัดการซากรถยนต์อย่างถูกวิธีและเป็นมิตรต่อสิ่งแวดล้อมโดยการดำเนินงานเริ่มตั้งแต่การรวบรวมรถยนต์ที่หมดอายุการใช้งานการรื้อชิ้นส่วนยานพาหนะตลอดจนการกำจัดของเสียที่เกิดขึ้นจากยานพาหนะที่ไม่สามารถใช้ประโยชน์จากชิ้นส่วนซากอย่างมีประสิทธิภาพก็จะผลักดันให้เกิดการรีไซเคิลและหมุนเวียนทรัพยากรให้กลายเป็นชิ้นส่วนที่เป็นประโยชน์ต่ออุตสาหกรรมอาทิเหล็กยางพลาสติกและโลหะมีค่าที่สกัดได้จากชิ้นส่วนอิเล็กทรอนิกส์
ปัจจุบันโรงงานกรีนเมทัลส์(ประเทศไทย)ซึ่งเป็นโรงงานต้นแบบตั้งอยู่ในพื้นที่นิคมอุตสาหกรรมปิ่นทอง3จังหวัดชลบุรีได้ตั้งเป้ากำจัดซากชิ้นส่วนรถยนต์ให้ได้สูงสุด20คันต่อวันหรือประมาณมากกว่า25ตันต่อวันในน้ำหนักของชิ้นส่วนเพื่อใช้เครื่องจักรในการรื้อถอนให้เกิดประโยชน์สูงสุดและสามารถดึงเอาทรัพยากรที่มีค่าออกมาได้อย่างเต็มที่
“ELVโปรเจกต์ถือเป็นการขับเคลื่อนยุทธศาสตร์อุตสาหกรรมไทยในยุคNew Normalที่ชูแนวทางเศรษฐกิจชีวภาพเศรษฐกิจหมุนเวียนและเศรษฐกิจสีเขียวหรือBCGเป็นการบูรณาการการพัฒนาเศรษฐกิจอุตสาหกรรมควบคู่กับการรักษาสิ่งแวดล้อมได้อย่างยั่งยืน”รองปลัดกระทรวงอุตสาหกรรมกล่าวปิดท้าย